Coba ceritain soal Kelly Hu dalam bahasa melayu

Kelly Ann Hu (; lahir 13 Februari 1968) ialah seorang pelakon, pelakon suara dan bekas model Amerika. Beliau ialah Miss Teen USA pada tahun 1985 dan Miss Hawaii USA 1993. Hu memegang watak sebagai Dr. Rae Chang dalam siri TV Amerika Sunset Beach dan sebagai Michelle Chan dalam siri drama televisyen Amerika Nash Bridges. Beliau juga membintangi beberapa filem seperti The Scorpion King (2002) sebagai Sorceress Cassandra, Cradle 2 the Grave (2003) sebagai Sona, X2 sebagai Yuriko Oyama/Lady Deathstrike (2003), The Tournament (2009) sebagai Lai Lai Zhen, dan White Frog (2012).

Hu kembali melakonkan peranannya sebagai Pearl dalam siri CW The Vampire Diaries, sebagai China White dalam siri CW Arrow, sebagai Abigail Cho dalam siri Syfy Warehouse 13, sebagai Stacy Hirano dalam siri animasi Phineas and Ferb, dan sebagai Oroku Karai/Hamato Miwa dalam siri Teenage Mutant Ninja Turtles.